รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “กิจการลูกเสือไทยกับสถาบันพระมหากษัตริย์ และความมั่นคง”
วันจันทร์ที่ 21 สิงหาคม 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “กิจการลูกเสือไทยกับสถาบันพระมหากษัตริย์ และความมั่นคง”
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “กิจการลูกเสือไทยกับสถาบันพระมหากษัตริย์ และความมั่นคง”
ข่าวสํานักงานรัฐมนตรี432/2560
การประชุมสภาลูกเสือไทย ประจําปี 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง “กิจการลูกเสือไทยกับสถาบันพระมหากษัตริย์และความมั่นคง” พร้อมทั้งกล่าวรายงานต่อพล.อ.อ.ประจิน จั่นตอง รองนายกรัฐมนตรี ปฏิบัติหน้าที่สภานายกสภาลูกเสือไทย ในการเป็นประธานพิธีเปิดการประชุมสภาลูกเสือไทย ประจําปี 2560 เมื่อวันศุกร์ที่ 18 สิงหาคม 2560 ณ โรงแรมมิราเคิล แกรนด์ คอนเวนชั่น กรุงเทพฯ โดยมีผู้เข้าร่วมประชุมครั้งนี้กว่า 600 คนอาทิ นายประเสริฐ บุญเรือง รองปลัดกระทรวงศึกษาธิการ, นายกฤตชัย อรุณรัตน์ เลขาธิการสํานักงานส่งเสริมการศึกษานอกระบบและการศึกษาตามอัธยาศัย, นายพะโยม ชิณวงศ์ เลขาธิการคณะกรรมการส่งเสริมการศึกษาเอกชน, กรรมการสภาลูกเสือไทย, กรรมการผู้ทรงคุณวุฒิของสภาลูกเสือไทย, กรรมการบริหารลูกเสือแห่งชาติ, ศึกษาธิการภาค,ศึกษาธิการจังหวัด,ผู้อํานวยการและรองผู้อํานวยการสํานักงานเขตพื้นที่การศึกษา ฯลฯ
ม.ล.ปนัดดา ดิศกุลกล่าวบรรยายพิเศษตอนหนึ่งว่า กิจการลูกเสือไทยได้รับการสถาปนาขึ้นเมื่อวันที่ 1 กรกฎาคม 2454ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 จนถึงปัจจุบันเป็นระยะเวลากว่า 106ปีแล้ว ซึ่งหลักการที่สําคัญของกิจการลูกเสือไทย คือ การพัฒนาลูกหลานเยาวชนของชาติให้เป็นพลเมืองที่ดี เพื่อให้สังคมมีความมั่นคงและสงบสุข ตามบัญญัติมาตราที่ 8 แห่งพระราชบัญญัติลูกเสือ พ.ศ.2551 ใจความว่า “คณะลูกเสือแห่งชาติ มีวัตถุประสงค์เพื่อพัฒนาลูกเสือทั้งทางกาย สติปัญญา จิตใจ และศีลธรรม ให้เป็นพลเมืองดีมีความรับผิดชอบ และช่วยสร้างสรรค์สังคมให้เกิดความสามัคคีและเจริญก้าวหน้า ทั้งนี้ เพื่อความสงบสุขและความมั่นคงของประเทศชาติ”
สําหรับกิจการลูกเสือในระดับภูมิภาคนั้นถือเป็นเรื่องที่สําคัญมาก เนื่องจากเป็นรากฐานการดําเนินไปของประเทศ ดังนั้น หากการพัฒนาลูกหลานเยาวชนโดยกระบวนการลูกเสือในแต่ละจังหวัดสามารถขับเคลื่อนไปได้ด้วยดี ย่อมส่งผลต่อการพัฒนาความมั่นคงของชาติโดยตรง โดยเฉพาะการฝึกฝนร่างกายและจิตใจให้เข้มแข็ง การจัดกิจกรรมต่าง ๆ เช่น กิจกรรมด้านจิตอาสา ซึ่งเป็นการฝึกฝนทักษะร่างกาย และจิตใจให้รู้จักช่วยเหลือผู้อื่น ตามคําปฏิญาณของลูกเสือที่กล่าวไว้ว่า“ข้าจะช่วยเหลือผู้อื่นทุกเมื่อ”รวมไปถึงการให้เกียรติซึ่งกันและกัน มีความจริงใจต่อกัน ไม่ลบหลู่ดูหมิ่นคน และมีความอ่อนน้อมถ่อมตน ซึ่งล้วนเป็นเอกลักษณ์ของชนชาติไทยที่พึงปฏิบัติ
นอกจากนี้ ขอให้ช่วยกันสืบสานพระราชปณิธาน และเดินตามรอยเบื้องพระยุคลบาทในหลวงรัชกาลที่ 9 ช่วยกันนําพาประเทศไปสู่ความร่มเย็นเป็นสุข โดยเฉพาะการสร้างให้ลูกหลานเยาวชนมีทัศนคติที่ถูกต้องต่อชาติบ้านเมือง, มีพื้นฐานชีวิตที่มั่นคง มีคุณธรรมจริยธรรม, มีอาชีพที่สุจริต และเป็นพลเมืองที่ดีของสังคม ตามพระบรมราโชบายด้านการศึกษา ของในหลวงรัชกาลที่ 10
ม.ล.ปนัดดา ดิศกุล กล่าวรายงานในพิธีเปิดด้วยว่า "ในนามของคณะกรรมการบริหารลูกเสือแห่งชาติ และกรรมการสภาลูกเสือไทย ตลอดจนผู้เข้าร่วมประชุม ขอขอบพระคุณรองนายกรัฐมนตรี สภานายกสภาลูกเสือไทยเป็นอย่างยิ่ง ที่ได้กรุณาให้เกียรติเป็นประธานในพิธีเปิดการประชุมสภาลูกเสือไทย ประจําปี 2560 ในวันนี้
การประชุมสภาลูกเสือไทยในวันนี้ ถือเป็นการประชุมสภาลูกเสือไทยครั้งแรก ในรัชสมัยสมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติซึ่งพระองค์ทรงสนพระทัยในการสร้างพื้นฐานให้แก่เด็กและเยาวชนให้มีทัศนคติที่ถูกต้องต่อบ้านเมือง มีพื้นฐานชีวิตที่มั่นคง มีคุณธรรม มีอาชีพ และเป็นพลเมืองที่ดี โดยการประชุมจะนําพระบรมราโชบายด้านการศึกษาของพระองค์มาใช้ในการวางนโยบาย เพื่อความมั่นคงและความเจริญก้าวหน้าของคณะลูกเสือแห่งชาติ รวมถึงการให้คําแนะนําในการปฏิบัติงานและการพิจารณารายงานประจําปีของคณะกรรมการบริหารลูกเสือแห่งชาติอีกด้วย
สําหรับการประชุมในปีนี้ ซึ่งจัดขึ้นระหว่างวันที่18-19สิงหาคม2560สํานักงานลูกเสือแห่งชาติได้เชิญผู้มีหน้าที่เกี่ยวข้องกับกิจการลูกเสือ ได้แก่ ศึกษาธิการภาค ศึกษาธิการจังหวัด และผู้อํานวยการสํานักงานเขตพื้นที่การศึกษา ซึ่งเป็นผู้ที่มีบทบาทหน้าที่กํากับดูแลลูกเสือในส่วนภูมิภาคของกระทรวงศึกษาธิการ มาร่วมสังเกตการณ์และรับฟังนโยบาย เพื่อใช้เป็นกรอบแนวทางในการพัฒนากิจการลูกเสือในภูมิภาค เพื่อนําไปดําเนินการปลูกฝัง อบรม และพัฒนาเยาวชนของชาติให้มีคุณภาพ ยึดมั่นในอุดมการณ์ของลูกเสือ มีความจงรักภักดีต่อชาติ ศาสนา พระมหากษัตริย์ บําเพ็ญประโยชน์เพื่อช่วยเหลือชุมชนและสังคม อันเป็นการสร้างคุณสมบัติพื้นฐานที่สําคัญในการส่งเสริมให้เยาวชนไทย เจริญเติบโตเป็นพลเมืองที่ดีของประเทศชาติในอนาคต
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ